( 50) 



Le duc d'Arscltot à la reine de Hongrie. 



Du 17 octobre 1544. 



Original et autographe eu partie, inédit. — Archives générales 

 du royaume de Belgique, liasse 24 de l'audience. 



Madame, ceste sera pour advertir Vostre Majesté comme Mons"" d'Eg- 

 mond ^ (par lequel j'ay reçeu voz lettres), est ce jourd'huy venu trouver 

 la royne de France aux faubourgs de ceste ville, en laquelle elle a esté 

 bien et honnorablement reçeue avec démonstracion de bonne volenté, et 

 est, grâces au Gréateur,descendue au logis de Tempereur en bonne santé, 

 vous advertissant, madame, que, au mesmes instant, icelle dame Royne 

 a eu nouvelles comme Monseig'" d'Orléans est aujourd'huy à Sainct-Pol, 

 demain Arras, après demain à Douay, et deslà à Valenciennes. El ainsi 

 continuera son chemin pour actaindre la Royne par ses journées, 

 laquelle se partira demain d'yci pour aller au giste à Quyeuvrain. 



Le gentilhome, qui a apporté lesd'^* nouvelles, s'est adressé à madame 

 d'Estampes, qui en a démonstré estre fort joyeuse, laquelle m'a demandé 

 quelles dames estoient auprès de Vostre M'*", et si elles y trouveroienl mad« 

 la princesse d'Orenges ^, madame d'Egmont ® et mad« de Berghes *. Je luy 

 ay respondu que je m'estoye party de Bruxelles en si grande hastc que 

 je n'en sçavoye riens. Parquoy me semble, madame, à correction, que si 

 desjà elles n'y sont, que feriez bien de les commander venir, afin que 

 Vostre M'^ soit tant mieulx accompaignié, laquelle m'avoit escript et en- 

 chargé de faire son logis à Songnies, ceque j'eusse volontiers fait, mais mon 

 fourrier est tousjours avec le marcschal de logis de la Royne et ses four- 

 riers avec ung gentilhomme de ma maison, que je leur ay baillé pour les 

 assister, pour raison de quoy, vous supplie très humblement envoyer 

 quelque personaige de vostre part pour faire vostre logis à Songnies. 



* Sans doute Lamoral d'Egmont, qui venait d'épouser à Spire la comtesse Sabine 

 de Bavière. 



'^ Veuve de René de Chalon, qui venait d'élre tué devant St-Dizier. Elle était de la 

 maison de Lorraine (fille du duc Antoine). 



3 Sabine de Bavière ou la douairière d'Egmont, Françoise de Luxembourg. 



* Épouse du comte de Walhain, de la famille de Glymes. 



